**ПРАВИЛА**

**ЗА УЧАСТИЕ В ПРОЕКТ BG05M2OP001-2.002-0001 „СТУДЕНТСКИ ПРАКТИКИ”, ФИНАНСИРАН ПО ОПЕРАТИВНА ПРОГРАМА „НАУКА И ОБРАЗОВАНИЕ ЗА ИНТЕЛИГЕНТЕН РАСТЕЖ” 2014-2020 г., СЪФИНАНСИРАНА ОТ ЕВРОПЕЙСКИЯ СЪЮЗ ЧРЕЗ ЕВРОПЕЙСКИТЕ СТРУКТУРНИ И ИНВЕСТИЦИОННИ ФОНДОВЕ**

**Кандидатстването в проекта е изцяло чрез онлайн платформата**

**(Информационна система)** [**http://praktiki.mon.bg/sp**](http://praktiki.mon.bg/sp)

*Поетапните стъпки за кандидатстване и участие в практиката са описани* ***в Инструкцията за реда и условията за изпълнение на дейностите по проекта****, публикувана в раздел Документи в Информационната система на проекта.*

Във връзка с реализацията на проект „Студентски практики“ се определят допълнителни правила на ПУ „Паисий Хилендарски” за участие и подбор на студенти, академични наставници, ментори и работодателски организации:

1. **ОБЩИ ПРАВИЛА**
2. Студентите и работодателските организации е необходимо да са регистрирани в Университетския център за кариерно развитие.
3. След като Договора с работодателската организация бъде подписан и качен в системата на проекта, ще се приемат Договор на ментора с Университета и Договор на академичния наставник. След качването им в системата се приема и Договор на студента с Университета.
4. При приемането на документи на **обучаващата организация** за включване в проекта „Студентски практики“ ще се изисква комплект от документи:
5. Договор за сътрудничество на организацията и Университета, като неотменна част от договора е Списъка на определените от обучаващата организация ментори за целите на провеждане на практическо обучение.

б) Декларация по чл. 13 от Инструкцията /по образец/,

в) Писмо за намерение за назначаване на трудов договор на конкретен брой студенти, които ще преминат практическо обучение по проект „Студентски практики” или Писмо за намерение за провеждане на стажове извън проект „Студентски практики”.

1. **Студентите**, участващи в проекта заедно с договора между тях и Университета подават и Декларация по чл. 3 ал. (3), (4), (5) от Инструкцията за реда и условията за изпълнение на дейностите по проект „Студентски практики“ – фаза I и за банкова сметка за изплащане на стипендия.
2. **ПРАВИЛА ЗА СТУДЕНТИ**

1. Приоритетното участие на студенти в проекта е в следния ред:

- действащи студенти от III курс от ОКС „Професионален бакалавър“ редовно обучение,

- действащи студенти от II курс от ОКС „Професионален бакалавър“ редовно обучение

- действащи студенти от IV курс от ОКС „Бакалавър“ редовно обучение,

- действащи студенти от IV курс от ОКС „Бакалавър“ задочно обучение,

- действащи студенти от III курс от ОКС „Бакалавър“ редовно обучение,

- действащи студенти от III курс от ОКС „Бакалавър“ задочно обучение,

- действащи студенти от ОКС „Магистър“ редовно обучение,

- действащи студенти от ОКС „Магистър“ задочно обучение.

**Студенти от II курс, семестриално завършили студенти, както и работещи студенти ще се допускат само при наличие на свободни места, а студенти от I курс след успешно завършване на първи курс.**

2. При наличие на по-голям брой желаещи студенти за участие в проекта от определената квота за професионалното направление или специалността, се внасят допълнителните критерии за подбор:

* действащи студенти, които не са участвали в **Проект BG051PO001-3.3.07-0002 „Студентски практики“**  с финансовата подкрепа на Оперативна програма „Развитие на човешките ресурси 2007-2013 г.“, съфинансирана от Европейския социален фонд.

- успех от обучението на студента,

- участие на студента в събития, организирани от Университетския център за кариерно развитие и/или от съответния Факултет/Филиал/Колеж в който се обучава студента и/или от Студентски съвет.

- предлаганите постоянни работни места от обучаващата организация, която предлага практическо обучение.

Съобразно броя на студентите в отделните факултети, филиали, колежи и специалности в тях и съобразно процентното им участие за реализирани практики в предходния програмен период на проект „Студентски практики” ще бъдат определяни квоти за участие на студенти от отделните факултети/филиали/колеж в практическото обучение.

***Договорите и Декларациите се приемат от Функционалните експерти по Факултети/Филиали/ Колеж и представители от Студентски съвет съобразно предварително обявеното приемно време при налична регистрация в Университетския център за кариерно развитие.***

1. **ПРАВИЛА ЗА РАБОТОДАТЕЛСКИ ОРГАНИЗАЦИИ**
2. С приоритетно участие са фирми, институции и организации, които вследствие на провеждане на проект **BG051PO001-3.3.07-0002 „Студентски практики“**  с финансовата подкрепа на ОП „РЧР 2007 - 2013 г.“, съфинансирана от Европейския социален фонд, са назначили на трудов договор студенти, провели практическото си обучение при тях.
3. Съобразно обявените в Писмото за намерение потенциални работни места в отделните фирми, институции и организации ще бъде одобрявано участие на определен брой ментори от тях. За целта ще се изисква от отделните фирми, организации и институции писмо, което уточнява конкретно и поименно назначените на трудов договор на студенти, реализирали практическото си обучение при тях от предходния програмен период за проект „Студентски практики”.

*За установяване на правото на студента за участие в практическо обучение, препоръчваме на работодателите преди да потвърдят студент, кандидатствал за обявена от тях позиция, до се обадят или пишат на техническия изпълнител на съответната специалност.*

***Договорите и Декларациите се приемат в Университетския център за кариерно развитие и/или от Функционалните експерти по Факултети/Филиали/Колеж съобразно предварително обявеното приемно време при налична регистрация в Университетския център за кариерно развитие.***

1. **ПРАВИЛА ЗА АКАДЕМИЧНИ НАСТАВНИЦИ**
2. Академичните наставници ще бъдат одобрявани съобразно квотния принцип за участие на студенти, съобразно приоритетността на учебната дисциплина, която преподават за съответното професионално направление или съответната специалност, както и с опит от **проект BG051PO001-3.3.07-0002 „Студентски практики“**  с финансовата подкрепа на ОП „РЧР 2007 - 2013 г.“ .
3. Академичните наставници и функционалните експерти ще правят проверки на място на практическото обучение на студентите в отделните фирми, организации и институции съгласно чл.21 ал. (4) т.4 и чл.22 (2) т.13 от Инструкцията за реда и условията за изпълнение на дейностите по проект „Студентски практики“ – фаза I.

**Правилата са одобрени на Академичен съвет на ПУ „Паисий Хилендарски” на 17.10.2016 г.**